title: Директива 2011/7/ЕС на Европейския парламент и на Съвета от 16 февруари 2011 година относно борбата със забавяне на плащането по търговски сделки  Текст от значение за ЕИП

text:
               23.2.2011

               BG

               Официален вестник на Европейския съюз

               L 48/1

         ДИРЕКТИВА 2011/7/ЕС НА ЕВРОПЕЙСКИЯ ПАРЛАМЕНТ И НА СЪВЕТА
   от 16 февруари 2011 година
   относно борбата със забавяне на плащането по търговски сделки
   (преработена версия)
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ
   като взеха предвид Договора за функционирането на Европейския съюз, и по-специално член 114 от него,
   като взеха предвид предложението на Европейската комисия,
   като взеха предвид становището на Европейския икономически и социален комитет (1),
   в съответствие с обикновената законодателна процедура (2),
   като имат предвид, че:

               (1)

               Директива 2000/35/ЕО на Европейския парламент и на Съвета от 29 юни 2000 г. относно борбата със забавяне на плащане по търговските сделки (3) подлежи на няколко съществени промени. С оглед постигане на яснота посочената директива трябва да бъде преработена.

               (2)

               Повечето стоки и услуги в рамките на вътрешния пазар се доставят от едни икономически оператори на други икономически оператори и на държавни органи на базата на отложени плащания, при които доставчикът дава на своя клиент време да плати фактурата според договореното между страните, както е посочено във фактурата на доставчика или както е определено от закона.

               (3)

               Много плащания по търговски сделки между икономически оператори или между икономически оператори и държавни органи се извършват по-късно от предвиденото в договора или в общите търговски условия. Въпреки че стоките са били доставени или услугите — извършени, много от съответните фактури биват платени с голямо закъснение. Тези забавени плащания имат отрицателен ефект върху ликвидността и усложняват финансовото управление на предприятията. Те също така се отразяват на тяхната конкурентоспособност и рентабилност, когато заради забава на плащане кредиторът се нуждае от външно финансиране. Рискът от подобни отрицателни последици сериозно се увеличава по време на икономически спад, когато достъпът до финансиране е затруднен.

               (4)

               Съдебните искове, свързани със забава на плащане, вече са улеснени с Регламент (ЕО) № 44/2001 на Съвета от 22 декември 2000 г. относно компетентността, признаването и изпълнението на съдебни решения по граждански и търговски дела (4), Регламент (ЕО) № 805/2004 на Европейския парламент и на Съвета от 21 април 2004 г. за въвеждане на европейско изпълнително основание при безспорни вземания (5), Регламент (ЕО) № 1896/2006 на Европейския парламент и на Съвета от 12 декември 2006 г. за създаване на процедура за европейска заповед за плащане (6) и Регламент (ЕО) № 861/2007 на Европейския парламент и на Съвета от 11 юли 2007 г. за създаване на европейска процедура за искове с малък материален интерес (7). За да се предотврати забавата на плащането по търговски сделки обаче, е необходимо да бъдат предвидени допълнителни разпоредби.

               (5)

               Предприятията следва да могат да търгуват своите продукти в целия вътрешен пазар при условия, които гарантират, че трансграничните сделки не представляват по-голям риск от продажбите вътре в държава-членка. Може да има опасения от нарушаване на конкуренцията, ако коренно различни разпоредби уреждат вътрешните операции, от една страна, и трансграничните, от друга страна.

               (6)

               В своето съобщение от 25 юни 2008 г., озаглавено „Мисли първо за малките!“ — „Small Business Act“ за Европа, Комисията подчертава, че достъпът на малките и средните предприятия (МСП) до финансиране следва да бъде улеснен и че следва да се развие правна и икономическа среда, която благоприятства плащанията в срок по търговските сделки. Следва да се отбележи, че в това отношение държавните органи носят особена отговорност. Критериите за определяне на малките и средните предприятия са установени в Препоръка 2003/361/ЕО на Комисията от 6 май 2003 г. относно определението на микропредприятията, малките и средните предприятия (8).

               (7)

               Едно от приоритетните действия в съобщението на Комисията от 26 ноември 2008 г., озаглавено „Европейски план за икономическо възстановяване“, е намаляването на административната тежест и насърчаването на предприемачеството, като, inter alia, се гарантира, че по принцип фактурите за доставки и услуги, включително на МСП, се изплащат в срок от един месец, което ще облекчи затрудненията във връзка с ликвидността.

               (8)

               Обхватът на настоящата директива следва да се ограничи до плащанията, извършвани като възнаграждение по търговски сделки. В настоящата директива не следва да се уреждат сделките, извършвани с потребителите, нито лихвите във връзка с други видове плащания, например плащанията, извършвани по силата на законодателството за чековете и полиците, или плащанията, извършвани в рамките на обезщетения за щети, включително тези, извършвани от застрахователните компании. Също така държавите-членки следва да могат да изключат от обхвата дълговете, които са предмет на производство по несъстоятелност, включително производство, чиято цел е да се преструктурира дългът.

               (9)

               Настоящата директива трябва да урежда всички търговски сделки, независимо дали се извършват между частни или държавни предприятия, или между предприятия и държавни органи, предвид факта, че държавните органи извършват значителен брой плащания към предприятията. Следователно тя трябва също да урежда всички търговски сделки между основните предприятия по договора и техните доставчици и подизпълнители.

               (10)

               Фактът, че свободните професии са обхванати от настоящата директива, не следва да задължава държавите-членки да ги разглеждат като предприятия или търговци за цели извън обхвата на директивата.

               (11)

               Доставката на стоки или предоставянето на услуги срещу възнаграждение, към които се прилага настоящата директива, следва да включва също проектирането и изпълнението на обществени поръчки, строителни и инженерни проекти.

               (12)

               Забавата на плащане представлява нарушение на договора, което е станало финансово привлекателно за длъжниците в повечето държави-членки поради ниските лихви, начислявани за забава, или липсата на такива, и/или бавната процедура на обжалване. Необходими са решителни промени с цел да се създаде култура на плащане в срок, включително като изключването на правото на начисляване на лихви винаги се разглежда като договорно условие или практика, представляващи явна злоупотреба, за да се обърне тази тенденция и подобна практика да бъде обезсърчена. Тези промени следва също да включват въвеждането на специални разпоредби относно сроковете за плащане и обезщетяването на кредиторите за понесените разходи, както и, inter alia, относно това, че следва да се допуска, че изключването на правото на обезщетяване за разноските по събирането представлява явна злоупотреба.

               (13)

               Съответно следва да се предвиди по правило договорните срокове за плащане между предприятия да се ограничат до 60 календарни дни. При все това е възможно да има обстоятелства, при които предприятията изискват по-дълги срокове за плащане, например ако предприятията желаят да предоставят търговски кредит на своите клиенти. Ето защо следва да се запази възможността страните изрично да договарят срокове за плащане, които са по-дълги от 60 календарни дни, при условие че подобно удължаване на сроковете не представлява явна злоупотреба по отношение на кредитора.

               (14)

               С оглед на последователността в законодателството на Съюза, за целите на настоящата директива следва да се прилага определението за „възлагащи органи“, съдържащо се в Директива 2004/17/ЕО на Европейския парламент и на Съвета от 31 март 2004 г. относно координиране на процедурите за възлагане на обществени поръчки от възложители, извършващи дейност във водоснабдяването, енергетиката, транспорта и пощенските услуги (9) и Директива 2004/18/ЕО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, услуги и доставки (10).

               (15)

               Законната лихва, дължима за забава на плащане, следва да бъде изчислявана на дневна база като проста лихва в съответствие с Регламент (ЕИО, Евратом) № 1182/71 на Съвета от 3 юни 1971 г. за определяне на правилата, приложими за срокове, дати и крайни срокове (11).

               (16)

               Настоящата директива следва да не задължава кредиторите да изискват лихва за забава на плащане. При забава на плащане настоящата директива следва да предоставя възможност на кредиторите да прибягват до начисляване на лихва за забава на плащане без предизвестие за неизпълнение на задължение или друго подобно предизвестие, с което се напомня на длъжника за задължението му да плати.

               (17)

               За целите на правото на начисляване на лихви за забава на плащане, плащането от страна на длъжника следва да се разглежда като просрочено, ако кредиторът не е получил дължимата сума на датата на падежа, при условие че е изпълнил своите правни и договорни задължения.

               (18)

               Фактурите са равнозначни на искания за плащане и те са важни документи във веригата на сделките за доставка на стоки и предоставяне на услуги, inter alia за определянето на крайния срок за плащането. За целите на настоящата директива държавите-членки следва да насърчават системите, които обезпечават правна сигурност по отношение на точната дата на получаване от длъжниците на фактурите, включително в областта на електронното фактуриране, при което получаването на фактури би могло да генерира електронни доказателства и което би било частично обхванато от правилата за фактуриране, съдържащи се в Директива 2006/112/ЕО на Съвета от 28 ноември 2006 г. относно общата система на данъка върху добавената стойност (12).

               (19)

               За да бъде обезсърчена подобна практика, е необходимо справедливо обезщетяване за кредиторите за разноските по събиране, понесени вследствие на забава на плащане. Разноските по събирането следва също да включват възстановяване на административни разходи и обезщетение за вътрешните разноски, понесени вследствие забава на плащане, за което в настоящата директива следва да бъде определена минимална фиксирана сума, която би могла да се натрупва с лихва за забава на плащане. Обезщетението под формата на фиксирана сума следва да има за цел да ограничава административните и вътрешните разноски, свързани със събирането. Обезщетението за разноските по събирането следва да се определя, без да се накърняват националните разпоредби, по силата на които национален съд би могъл да присъди на кредитора допълнителни обезщетения за вреди във връзка със забавата по вина на длъжника.

               (20)

               В допълнение към правото на плащане на фиксирана сума за покриване на вътрешните разноски по събиране, кредиторите също следва да имат право на възстановяването на други разходи, свързани със забава на плащане от страна на длъжник. Тези разходи по-конкретно следва да включват разходите на кредиторите за наемане на адвокат или за използване на услугите на агенция за събиране на вземания.

               (21)

               Настоящата директива не следва да накърнява правото на държавите-членки да предвиждат фиксирани суми за обезщетение за разноските по събиране, които са по-високи и следователно по-изгодни за кредиторите, или да увеличават тези суми, inter alia с оглед на инфлацията.

               (22)

               Настоящата директива не следва да възпрепятства плащанията на вноски или други видове разсрочени плащания. При все това всяка вноска или плащане следва да се извършва при договорените условия и следва да подлежи на разпоредбите за забава на плащане, съдържащи се в настоящата директива.

               (23)

               Като общо правило държавните органи ползват по-сигурни, предсказуеми и непрекъснати източници на приходи, отколкото предприятията. Освен това много държавни органи могат да получат финансиране при по-привлекателни условия, отколкото предприятията. В същото време за постигането на своите цели държавните органи зависят в по-малка степен, отколкото предприятията, от изграждането на стабилни търговски връзки. Дългите срокове за плащане и забавата на плащане за стоки и услуги от страна на държавни органи води до неоправдани разходи за предприятията. По тази причина е целесъобразно да бъдат въведени специални разпоредби по отношение на търговските сделки за доставката на стоки или предоставянето на услуги от предприятия за държавни органи, които по-специално следва да предвиждат срокове за плащане, обикновено ненадвишаващи 30 календарни дни, освен ако в договора изрично е договорено друго и при условие че то е обективно обосновано от специфичното естество или особеностите на договора, като при всички случаи срокът не надвишава 60 календарни дни.

               (24)

               При все това следва да се взема предвид специфичното положение на държавни органи, които извършват икономически дейности от промишлен или търговски характер чрез предлагането на стоки или услуги на пазара в качеството на държавни предприятия. За тази цел държавите-членки следва да разполагат с възможността при определени условия да удължават законния срок за плащане до максимално 60 календарни дни.

               (25)

               Особено безпокойство във връзка със забавата на плащане буди положението със здравните услуги в голям брой държави-членки. Системите за здравеопазване, като основна част от европейската социална инфраструктура, често са принудени да съвместяват индивидуалните потребности с наличните средства, с оглед на застаряването на европейското население, по-високата продължителност на живота и напредъка в медицината. Всички системи са изправени пред предизвикателството да определят приоритетите в рамките на здравеопазването по начин, който поддържа равновесието между потребностите на отделните пациенти и наличните финансови средства. Следователно държавите-членки следва да могат да предоставят известна степен на гъвкавост на държавните структури, които предоставят здравни услуги, по отношение на изпълнението на техните ангажименти. За тази цел държавите-членки следва да разполагат с възможността при определени условия да удължават законния срок за плащане до най-много 60 календарни дни. Въпреки това държавите-членки следва да полагат всички усилия, за да гарантират, че плащанията в сектора на здравеопазването се извършват в рамките на законните срокове за плащане.

               (26)

               С цел да не се накърнява постигането на целта на настоящата директива, държавите-членки следва да гарантират, че при търговските сделки максималната продължителност на процедурата за приемане или проверка като общо правило не надвишава 30 календарни дни. При все това следва да бъде възможно процедурата за проверка да надвишава 30 календарни дни, например при особено сложни договори, ако това е изрично съгласувано в договора и евентуално в тръжните документи и ако то не представлява явна злоупотреба по отношение на кредитора.

               (27)

               По отношение на своето финансиране и търговски отношения институциите на Съюза се намират в положение, което е подобно на положението на държавните органи. В Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (13) се уточнява, че утвърждаването, разрешаването и плащането на разходи от страна на институциите на Съюза трябва да приключи в сроковете, указани в правилата за прилагане на регламента. Тези правила за прилагане понастоящем са определени в Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (14) и в тях се уточняват обстоятелствата, при които кредитори, получили просрочено плащане, имат право да получат наказателна лихва. В контекста на текущото преразглеждане на тези регламенти следва да се гарантира, че максималните срокове за плащане от страна на институциите на Съюза са приведени в съответствие със законните срокове, приложими за държавните органи в съответствие с настоящата директива.

               (28)

               Настоящата директива следва да забрани злоупотребата със свободата на договаряне във вреда на кредиторите. В резултат на това, ако дадено условие в договор или дадена практика във връзка с датата или срока за плащане, лихвения процент за забава на плащане или обезщетението за разноските по събиране са неоснователни предвид условията, предоставени на длъжника, или предимно служат да осигурят на длъжника допълнителни ликвидни средства за сметка на кредитора, същите могат да се разглеждат като представляващи такава злоупотреба. За тази цел и в съответствие с академичния проект за обща референтна рамка всяко договорно условие или практика, които грубо нарушават добрата търговска практика и са в разрез с понятията „добросъвестност“ и „лоялност“, следва да се считат за злоупотреба по отношение на кредитора. По-специално директното изключване на правото за начисляване на лихви следва винаги да се разглежда като явна злоупотреба, а по отношение на изключването на правото на обезщетение за разноските по събирането следва да се допуска, че то представлява явна злоупотреба. Настоящата директива не следва да засяга националните разпоредби за начините на сключване на договорите или уреждащи валидността на договорните условия, които са несправедливи по отношение на длъжника.

               (29)

               В рамките на полагането на по-големи усилия за избягване на злоупотребата със свободата на договаряне в ущърб на кредиторите организациите, официално признати да представляват предприятия и организациите, имащи законен интерес да представляват предприятия, следва да могат да сезират националните съдилища или административни органи с цел да прекратят използването на договорни условия или практики, които представляват явна злоупотреба по отношение на кредиторите.

               (30)

               С цел да се допринесе за постигането на целта на настоящата директива държавите-членки следва да благоприятстват разпространението на добри практики, включително чрез насърчаване на публикуването на списък с прилежни платци.

               (31)

               Желателно е да се гарантира, че кредиторите могат да се ползват от клауза за запазване на собственост на недискриминационна основа в целия Съюз, ако клаузата за запазване на собственост е валидна съгласно приложимите национални разпоредби по силата на международното частно право.

               (32)

               Настоящата директива само определя понятието „изпълнимо право“ и не следва да урежда различните процедури за принудително изпълнение на такова право, нито да определя условията, при които принудителното изпълнение на това право може да бъде спряно или отменено.

               (33)

               Последствията от забава на плащане могат да бъдат възпиращи, само ако се придружават от бързи и ефективни процедури за обжалване за кредитора. В съответствие с принципа за недискриминация, посочен в член 18 от Договора за функционирането на Европейския съюз, такива процедури трябва да са достъпни за всички кредитори, установени в Съюза.

               (34)

               За да се улесни спазването на разпоредбите на настоящата директива, държавите-членки следва да насърчават прибягването до медиация и други средства за алтернативно разрешаване на спорове. В Директива 2008/52/ЕО на Европейския парламент и на Съвета от 21 май 2008 г. относно някои аспекти на медиацията по гражданскоправни и търговскоправни въпроси (15) вече е определена рамката за системите за медиация на равнището на Съюза, по-специално при трансгранични спорове, без да се възпрепятства неговото прилагане спрямо националните системи за медиация. Държавите-членки следва да насърчават заинтересованите страни да изготвят доброволни кодекси за поведение, чиято цел по-специално е да допринасят за прилагането на настоящата директива.

               (35)

               Необходимо е да се гарантира, че процедурите за събиране на неоспорени вземания, свързани със забава на плащане по търговските сделки, приключват в кратък срок, включително посредством ускорена процедура и независимо от размера на дълга.

               (36)

               Тъй като целта на настоящата директива, а именно борбата със забавата на плащане във вътрешния пазар, не може да бъде постигната в достатъчна степен от държавите-членки и може, следователно, поради мащаба и последиците ѝ да бъде по-добре постигната на равнището на Съюза, Съюзът може да приеме мерки в съответствие с принципа на субсидиарност, установен в член 5 от Договора за Европейския съюз. В съответствие с принципа на пропорционалност, установен в посочения член, настоящата директива не надхвърля необходимото за постигането на тази цел.

               (37)

               Задължението за транспониране на настоящата директива в националното законодателство следва да бъде ограничено до разпоредбите, които представляват промяна по същество в сравнение с Директива 2000/35/ЕО. Задължението за транспониране на разпоредбите, които не са променени, произтича от посочената директива.

               (38)

               Настоящата директива не следва да засяга задълженията на държавите-членки по отношение на сроковете за транспониране в националното право и за прилагане на Директива 2000/35/ЕО.

               (39)

               В съответствие с точка 34 от Междуинституционалното споразумение за по-добро законотворчество (16) държавите-членки се приканват да разработят за себе си и в интерес на Общността свои собствени таблици, които ще илюстрират, доколкото е възможно, съответствието между настоящата директива и мерките за нейното транспониране, и да предоставят на обществеността достъп до тези таблици,

         ПРИЕХА НАСТОЯЩАТА ДИРЕКТИВА:
   Член 1
   Предмет и приложно поле
   1.   Целта на настоящата директива е борбата със забавата на плащане по търговските сделки с оглед гарантирането на правилното функциониране на вътрешния пазар, като се насърчава конкурентоспособността на предприятията, и по-специално на малките и средните предприятия.
   2.   Настоящата директива се прилага за всички плащания, извършвани като възнаграждение по търговски сделки.
   3.   Държавите-членки могат да изключат вземанията, които са предмет на процедура по несъстоятелност на длъжника, включително процедура, чиято цел е да се преструктурира дългът.
   Член 2
   Определения
   За целите на настоящата директива се прилагат следните определения:

               1.

               „търговски сделки“ означава сделки между предприятия или между предприятия и държавни органи, които водят до доставката на стоки или предоставянето на услуги срещу възнаграждение;

               2.

               „публичен орган“ означава всеки договарящ орган, както е определен в член 2, параграф 1, буква а) от Директива 2004/17/ЕО и в член 1, параграф 9 от Директива 2004/18/ЕО, независимо от предмета или стойността на договора;

               3.

               „предприятие“ означава всяка организация, различна от публичен орган, участваща в упражняването на независима икономическа или професионална дейност, дори когато тази дейност се упражнява само от едно лице;

               4.

               „забава на плащане“ означава плащане, което не е извършено в рамките на договорния или законния срок за плащане и при което условията, определени в член 3, параграф 1 или член 4, параграф 1, са изпълнени;

               5.

               „лихва за забава на плащане“ означава законна лихва за забава на плащане или лихва, за чийто размер предприятията са се споразумели, при спазване на член 7;

               6.

               „законна лихва за забава на плащане“ означава проста лихва за забава на плащане при процент, който е равен на сумата от основния лихвен процент и най-малко осем процентни пункта;

               7.

               „основен лихвен процент“ означава едно от следните:

                           а)

                           за държава-членка, чиято валута е еврото, или:

                                       i)

                                       лихвеният процент, прилаган от Европейската централна банка в нейните най-скорошни основни операции по рефинансиране; или

                                       ii)

                                       пределният лихвен процент, получен при тръжни процедури с променлив процент за най-скорошни основни операции по рефинансиране на Европейската централна банка;

                           б)

                           за държава-членка, чиято валута не е еврото — равностойният основен лихвен процент, определен от нейната национална централна банка;

               8.

               „дължима сума“ означава основната сума, която е следвало да бъде платена в рамките на договорния или законния срок за плащане, включително приложимите данъци, мита, налози или такси, посочени във фактурата или равностойното искане за плащане;

               9.

               „запазване на собственост“ означава споразумение (договорно), съгласно което продавачът запазва собствеността върху вещите до пълното плащане на цената;

               10.

               „изпълнително основание“ означава всяко решение, съдебно постановление, съдебно решение, определение или платежно нареждане, постановено от съд или друг компетентен орган, включително тези, които подлежат на предварително изпълнение, за незабавно или разсрочено плащане, което позволява на кредитора да събере своето вземане от длъжника чрез принудително изпълнение.

         Член 3
   Сделки между предприятия
   1.   Държавите-членки следят за това при плащанията по търговски сделки между предприятия кредиторът да е в правото си да изисква лихва за забава на плащане, без да е необходима покана, ако са изпълнени следните условия:

               а)

               кредиторът е изпълнил своите задължения по договор и по закон; както и

               б)

               кредиторът не е получил дължимата сума в срок, освен когато длъжникът не е отговорен за забавата.

         2.   Държавите-членки следят за това приложимият основен лихвен процент:

               а)

               за първото полугодие на всяка съответна година да бъде процентът в сила от 1 януари същата година;

               б)

               за второто полугодие на съответната година да бъде процентът в сила от 1 юли същата година.

         3.   В случаите, в които условията, посочени в параграф 1, са изпълнени, държавите-членки следят за следното:

               а)

               кредиторът да има право да начислява лихви за забава на плащане от деня, следващ датата на плащане или изтичането на срока на плащане, определен в договора;

               б)

               ако датата или срокът на плащане не са определени в договора, кредиторът да има право да начислява лихви за забава на плащане при изтичане на един от следните срокове:

                           i)

                           тридесет календарни дни след датата на получаване от длъжника на фактурата или на равностойно искане за плащане;

                           ii)

                           ако датата на получаване на фактурата или на равностойното искане за плащане е неизвестна, тридесет календарни дни след датата на получаване на стоките или на предоставяне на услугите;

                           iii)

                           ако длъжникът получи фактурата или равностойното искане за плащане преди стоките или услугите, тридесет календарни дни след получаването на стоките или предоставянето на услугите;

                           iv)

                           ако в закона или в договора е предвидена процедура за приемане или проверка, с която да се установява съответствието на стоките или услугите с договора, и ако длъжникът получи фактурата или равностойното искане за плащане преди или на датата на приемане или на проверка, тридесет календарни дни след същата тази дата.

         4.   Ако в закона или в договора е предвидена процедура за приемане или проверка, с която да се установява съответствието на стоките или услугите с договора, държавите-членки следят за това максималната продължителност на тази процедура да не надвишава 30 календарни дни от датата на получаване на стоките или предоставяне на услугите, освен ако в договора изрично е договорено друго и при условие че то не представлява явна злоупотреба по отношение на кредитора по смисъла на член 7.
   5.   Държавите-членки следят за това срокът за плащане, определен в договора, да не надвишава 60 календарни дни, освен ако в договора изрично е договорено друго и при условие че то не представлява явна злоупотреба по отношение на кредитора по смисъла на член 7.
   Член 4
   Сделки между предприятия и държавни органи
   1.   Държавите-членки следят за това при търговски сделки, при които длъжникът е публичен орган, кредиторът да има право да начислява законна лихва за забава на плащане при изтичане на срока, определен в параграфи 3, 4 или 6, без да е необходима покана, ако са изпълнени следните условия:

               а)

               кредиторът е изпълнил своите задължения по договор и по закон; както и

               б)

               кредиторът не е получил дължимата сума в срок и длъжникът е отговорен за забавата.

         2.   Държавите-членки следят за това приложимият основен лихвен процент:

               а)

               за първото полугодие на всяка съответна година да бъде процентът в сила от 1 януари същата година;

               б)

               за второто полугодие на съответната година да бъде процентът в сила от 1 юли същата година.

         3.   Държавите-членки следят при търговските сделки, при които длъжникът е публичен орган:

               а)

               срокът за плащане да не надвишава нито един от следните срокове:

                           i)

                           тридесет календарни дни след датата на получаване от длъжника на фактурата или на равностойно искане за плащане;

                           ii)

                           ако датата на получаване на фактурата или на равностойното искане за плащане е неизвестна, тридесет календарни дни след датата на получаване на стоките или на предоставяне на услугите;

                           iii)

                           ако длъжникът получи фактурата или равностойното искане за плащане преди стоките или услугите — тридесет календарни дни след датата на получаване на стоките или предоставянето на услугите;

                           iv)

                           ако в закона или в договора е предвидена процедура за приемане или проверка, с която да се установява съответствието на стоките или услугите с договора, и ако длъжникът получи фактурата или равностойното искане за плащане преди или на датата на приемане или на проверка — тридесет календарни дни след същата тази дата;

               б)

               датата на получаване на фактурата не е предмет на договорно споразумение между длъжника и кредитора.

         4.   Държавите-членки могат да удължават сроковете, посочени в параграф 3, буква а), до максимално 60 календарни дни за:

               а)

               всеки публичен орган, който извършва икономически дейности от промишлен или търговски характер чрез предлагането на стоки или услуги на пазара и който в качеството си на публично предприятие подлежи на изискванията за прозрачност, определени в Директива 2006/111/ЕО на Комисията от 16 ноември 2006 г. относно прозрачността на финансовите отношения между държавите-членки и публичните предприятия, както и относно финансовата прозрачност в рамките на някои предприятия (17);

               б)

               държавни структури, които предоставят здравни услуги и които са надлежно признати като такива.

         Ако дадена държава-членка реши да удължи сроковете в съответствие с настоящия параграф, тя изпраща доклад относно удължаването до Комисията до 16 март 2018 г.
   Въз основа на това Комисията представя доклад пред Европейския парламент и Съвета, в който посочва кои държави-членки са удължили сроковете в съответствие с настоящия параграф, вземайки предвид въздействието върху функционирането на вътрешния пазар, по-специално малките и средните предприятия. Докладът се придружава от всички подходящи предложения.
   5.   Държавите-членки следят за това максималната продължителност на посочената в параграф 3, буква а), подточка iv) процедура за приемане или проверка да не превишава 30 календарни дни от датата на получаване на стоките или предоставяне на услугите, освен ако в договора или евентуално в тръжната документация изрично е договорено друго и при условие че то не представлява явна злоупотреба по отношение на кредитора по смисъла на член 7.
   6.   Държавите-членки следят за това срокът за плащане, определен в договора, да не надвишава сроковете, предвидени в параграф 3, освен ако в договора изрично е договорено друго и при условие че то е обективно обосновано от специфичното естество или особеностите на договора, като при всички случаи срокът не надвишава 60 календарни дни.
   Член 5
   Графици за извършване на плащанията
   Настоящата директива не засяга възможността страните да договарят, съгласно съответните разпоредби на приложимото национално законодателство, срокове за плащане, при които се предвижда плащане на вноски. В такива случаи, при които разсрочените плащания не са извършени към определената за това дата, лихвата и обезщетението, предвидени в настоящата директива, се изчисляват единствено въз основа на просрочените суми.
   Член 6
   Обезщетяване за разноските по събирането
   1.   Държавите-членки следят за това, когато лихвата за забава на плащане стане дължима при търговските сделки в съответствие с член 3 или 4, кредиторът да е в правото си да получи от длъжника като минимум фиксирана сума от 40 EUR.
   2.   Държавите-членки следят за това фиксираната сума, посочена в параграф 1, да е дължима, без да е необходима покана, и да служи за обезщетение за направените от кредитора разноски по събирането.
   3.   Освен фиксираната сума, посочена в параграф 1, кредиторът има право да иска от длъжника разумно обезщетение за всякакви оставащи разноски по събиране, надвишаващи тази фиксирана сума и понесени вследствие на забава на плащане от страна на длъжника. Те биха могли да включват разноски, понесени, inter alia, вследствие на наемане на адвокат или използване на услугите на агенция за събиране на вземания.
   Член 7
   Договорни условия и практики, които представляват злоупотреба
   1.   Държавите-членки предвиждат, че договорни условия или практика, свързани с датата или срока на плащане, с лихвения процент за забава на плащане или с обезщетението за разноските по събиране, са или неприложими, или могат да бъдат основание за иск за обезщетение за вреди, когато представляват явна злоупотреба по отношение на кредитора.
   Когато се определя дали дадено договорно условие или практика представлява явна злоупотреба по отношение на кредитора по смисъла на първа алинея, се вземат под внимание всички обстоятелства, включително:

               а)

               всяко грубо нарушение на добрата търговска практика, което е в разрез с понятията „добросъвестност“ и „лоялност“;

               б)

               естеството на продукта или услугата; както и

               в)

               дали длъжникът има някаква обективна причина да се отклонява от законния лихвен процент за забава на плащане или от срока за плащане, посочен в член 3, параграф 5, член 4, параграф 3, буква а) и параграфи 4 и 6, или от фиксираната сума, посочена в член 6, параграф 1.

         2.   За целите на параграф 1 договорно условие или практика, които не включват лихва за забава на плащане, се считат за представляващи явна злоупотреба.
   3.   За целите на параграф 1 се счита, че договорно условие или практика, които не включват обезщетение за разноските по събиране, посочено в член 6, представляват явна злоупотреба.
   4.   Държавите-членки следят за това в интерес на кредиторите и конкурентите да съществуват подходящи и ефективни средства за прекратяване на използването на договорни условия и практики, които представляват явна злоупотреба по смисъла на параграф 1.
   5.   Измежду посочените в параграф 4 средства фигурират разпоредби, които позволяват на организации, официално признати да представляват предприятия или организации, имащи законен интерес да представляват предприятия, да сезират съгласно приложимото национално право съдилищата или компетентните административни органи с мотива, че договорните условия или практиките представляват явна злоупотреба по смисъла на параграф 1, така че те да могат да приложат подходящи и ефективни средства, за да се прекрати използването им.
   Член 8
   Прозрачност и повишаване на осведомеността
   1.   Държавите-членки гарантират пълна прозрачност по отношение на правата и задълженията, произтичащи от настоящата директива, включително чрез оповестяване на приложимия законен лихвен процент за забава на плащане.
   2.   Комисията оповестява в интернет информация за текущите законни лихви, които се прилагат във всички държави-членки в случай на забава на плащане по търговски сделки.
   3.   При необходимост държавите-членки използват специализирани издания, рекламни кампании или всякакви други функционални средства за повишаване на осведомеността за средствата за правна защита при забава на плащане сред предприятията.
   4.   Държавите-членки могат да насърчат въвеждането на кодекси за плащане в срок, които ясно определят крайните срокове за плащане и подходящата процедура за разглеждане на всяко едно плащане, което е предмет на спор, или всяка друга инициатива, насочена към разрешаване на важния въпрос за забавата на плащане и допринасяща за развиването на култура на плащане в срок, която да подкрепя изпълнението на целите на настоящата директива.
   Член 9
   Запазване на собственост
   1.   Държавите-членки предвиждат в съответствие с националните разпоредби, приложими по силата на международното частно право, че продавачът може да запази собствеността върху вещите до цялостно плащане, когато между продавача и купувача е била изрично договорена клауза за запазване на собствеността преди доставката на вещите.
   2.   Държавите-членки могат да приемат или запазват разпоредби за авансовите плащания, внесени от длъжника.
   Член 10
   Процедури за събиране на неоспорените вземания
   1.   Държавите-членки гарантират, че независимо от размера на дълга обикновено може да бъде получено изпълнително основание, включително посредством ускорена процедура, в рамките на деветдесет календарни дни, след като кредиторът е подал жалба или в съда, или пред друг компетентен орган, когато не се оспорват дългът или процедурни въпроси. Държавите-членки изпълняват това задължение съгласно съответните си национални законови, подзаконови и административни разпоредби.
   2.   Националните законови, подзаконови и административни разпоредби се прилагат при същите условия за всички кредитори, които са установени в Съюза.
   3.   При изчисляване на срока, посочен в параграф 1, не се взема под внимание следното:

               а)

               сроковете, необходими за съобщаване и призоваване;

               б)

               всяко забавяне, причинено от кредитора, като необходимите срокове за нанасяне на поправки в жалбите и молбите.

         4.   Настоящият член не засяга разпоредбите на Регламент (ЕО) № 1896/2006.
   Член 11
   Доклад
   До 16 март 2016 г. Комисията изпраща доклад относно прилагането на настоящата директива до Европейския парламент и до Съвета. Докладът се придружава от всички подходящи предложения.
   Член 12
   Транспониране
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с членове 1—8 и член 10 до 16 март 2013 г. Те незабавно съобщават на Комисията текста на тези разпоредби.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Те включват също така уточнение, че позоваванията в съществуващите законови, подзаконови и административни разпоредби на отменената директива се считат за позовавания на настоящата директива. Условията и редът на позоваване, както и формулирането на уточнението се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които приемат в областта, уредена с настоящата директива.
   3.   Държавите-членки могат да запазят или да приемат по-благоприятни за кредиторите разпоредби от необходимите за спазване на настоящата директива.
   4.   При транспонирането на директивата държавите-членки решават дали да изключат договорите, сключени преди 16 март 2013 г.
   Член 13
   Отмяна
   Директива 2000/35/ЕО се отменя, считано от 16 март 2013 г., без да се засягат задълженията на държавите-членки относно срока за транспонирането ѝ в националното право и прилагането ѝ. При все това тя остава приложима към договорите, сключени преди посочената дата, за които настоящата директива не се прилага съгласно член 12, параграф 4.
   Позоваванията на отменената директива се тълкуват като позовавания на настоящата директива и се четат съгласно таблицата на съответствието, съдържаща се в приложението.
   Член 14
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 15
   Адресати
   Адресати на настоящата директива са държавите-членки.

      Съставено в Страсбург на 16 февруари 2011 година.

            За Европейския парламент

            Председател

         J. BUZEK

            За Съвета

            Председател

         MARTONYI J.

      (1)  ОВ C 255, 22.9.2010 г., стр. 42.

      (2)  Позиция на Европейския парламент от 20 октомври 2010 г. (все още непубликувана в Официален вестник) и решение на Съвета от 24 януари 2011 г.

      (3)  ОВ L 200, 8.8.2000 г., стр. 35.

      (4)  ОВ L 12, 16.1.2001 г., стр. 1.

      (5)  ОВ L 143, 30.4.2004 г., стр. 15.

      (6)  ОВ L 399, 30.12.2006 г., стр. 1.

      (7)  ОВ L 199, 31.7.2007 г., стр. 1.

      (8)  ОВ L 124, 20.5.2003 г., стр. 36.

      (9)  ОВ L 134, 30.4.2004 г., стр. 1.

      (10)  ОВ L 134, 30.4.2004 г., стр. 114.

      (11)  ОВ L 124, 8.6.1971 г., стр. 1.

      (12)  ОВ L 347, 11.12.2006 г., стр. 1.

      (13)  ОВ L 248, 16.9.2002 г., стр. 1.

      (14)  ОВ L 357, 31.12.2002 г., стр. 1.

      (15)  ОВ L 136, 24.5.2008 г., стр. 3.

      (16)  ОВ C 321, 31.12.2003 г., стр. 1.

      (17)  ОВ L 318, 17.11.2006 г., стр. 17.

      ПРИЛОЖЕНИЕ

         Таблица на съответствието

                  Директива 2000/35/ЕО

                  Настоящата директива

                  —

                  Член 1, параграф 1

                  Член 1

                  Член 1, параграф 2

                  Член 2, точка 1, първа алинея

                  Член 2, параграф 1

                  Член 2, точка 1, втора алинея

                  Член 2, параграф 2

                  Член 2, точка 1, трета алинея

                  Член 2, параграф 3

                  Член 2, точка 2

                  Член 2, параграф 4

                  —

                  Член 2, параграф 5

                  —

                  Член 2, параграф 6

                  —

                  Член 2, параграф 7, уводна част

                  —

                  Член 2, параграф 8

                  Член 2, точка 3

                  Член 2, параграф 9

                  Член 2, точка 4

                  Член 2, параграф 7, буква а)

                  Член 2, точка 5

                  Член 2, параграф 10

                  Член 3, параграф 1, буква а)

                  Член 3, параграф 3, буква а)

                  Член 3, параграф 1, буква б), уводна част

                  Член 3, параграф 3, буква б), уводна част

                  Член 3, параграф 1, буква б), подточка i)

                  Член 3, параграф 3, буква б), подточка i)

                  Член 3, параграф 1, буква б), подточка ii)

                  Член 3, параграф 3, буква б), подточка ii)

                  Член 3, параграф 1, буква б), подточка iii)

                  Член 3, параграф 3, буква б), подточка iii)

                  Член 3, параграф 1, буква б), подточка iv)

                  Член 3, параграф 3, буква б), подточка iv)

                  —

                  Член 3, параграф 4

                  —

                  Член 3, параграф 5

                  Член 3, параграф 1, буква в)

                  Член 3, параграф 1

                  Член 3, параграф 1, буква г), първо и трето изречение

                  —

                  Член 3, параграф 1, буква г), второ изречение

                  Член 2, параграф 7, буква б)

                  —

                  Член 3, параграф 2

                  —

                  Член 4

                  —

                  Член 5

                  —

                  Член 6, параграф 1

                  —

                  Член 6, параграф 2

                  Член 3, параграф 1, буква д)

                  Член 6, параграф 3

                  Член 3, параграф 2

                  —

                  Член 3, параграф 3

                  Член 7, параграф 1

                  —

                  Член 7, параграф 2

                  —

                  Член 7, параграф 3

                  Член 3, параграф 4

                  Член 7, параграф 4

                  Член 3, параграф 5

                  Член 7, параграф 5

                  —

                  Член 8

                  Член 4

                  Член 9

                  Член 5, параграфи 1, 2 и 3

                  Член 10, параграфи 1, 2 и 3

                  Член 5, параграф 4

                  —

                  —

                  Член 10, параграф 4

                  —

                  Член 11

                  Член 6, параграф 1

                  —

                  —

                  Член 12, параграф 1

                  Член 6, параграф 2

                  Член 12, параграф 3

                  Член 6, параграф 3

                  Член 1, параграф 3

                  Член 6, параграф 4

                  Член 12, параграф 2

                  Член 6, параграф 5

                  —

                  —

                  Член 12, параграф 4

                  —

                  Член 13

                  Член 7

                  Член 14

                  Член 8

                  Член 15

                  —

                  Приложение


title: Директива 2004/2/ЕО на Комисията от 9 януари 2004 година за изменение на Директиви 86/362/ЕИО, 86/363/ЕИО и 90/642/ЕИО на Съвета относно максималните количества на остатъци от фенамифосТекст от значение за ЕИП.

text:
Важна правна забележка

|

32004L0002

Официален вестник n° L 014 , 21/01/2004 стр. 0010 - 0018 специално чешко издание глава 3 том 42 стр. 168  - 176 специално испанско издание глава 3 том 42 стр. 168  - 176 специално унгарско издание глава 3 том 42 стр. 168  - 176 специално литвийско издание глава 3 том 42 стр. 168  - 176 LV.ES глава 3 том 42 стр. 168  - 176 MT.ES глава 3 том 42 стр. 168  - 176 PL.ES глава 3 том 42 стр. 168  - 176 SK.ES глава 3 том 42 стр. 168  - 176 специално словенско издание глава 3 том 42 стр. 168  - 176

		20040109Директива 2004/2/ЕО на Комисиятаот 9 януари 2004 годиназа изменение на Директиви 86/362/ЕИО, 86/363/ЕИО и 90/642/ЕИО на Съвета относно максималните количества на остатъци от фенамифос(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 86/362/ЕИО на Съвета от 24 юли 1986 г. относно определянето на максимални количества на остатъци от пестициди във и върху зърнените култури [1], последно изменена с Директива 2003/62/ЕО на Комисията [2], и по-специално член 10 от нея,като взе предвид Директива 86/363/ЕИО на Съвета от 24 юли 1986 г. относно определянето на максимални количества на остатъци от пестициди във и върху храните от животински произход [3], последно изменена с Директива 2003/60/ЕО на Комисията [4], и по-специално член 10 от нея,като взе предвид Директива 90/642/ЕИО на Съвета от 27 ноември 1990 г. относно определянето на максималниo количества на остатъци от пестициди във и върху някои продукти от растителен произход, включително плодове и зеленчуци [5], последно изменена с Директива 2003/69/ЕО на Комисията [6], и по-специално член 7 от нея,като има предвид, че:(1) При зърнени култури и продукти от растителен произход, включително плодове и зеленчуци, нивата на остатъците отразяват използването на минимални количества пестициди, необходими за постигане на ефективна защита на растенията, прилагани по такъв начин, че количеството на остатъка е толкова ниско, колкото е възможно и токсикологично допустимо, като се вземе предвид, по-специално защитата на околната среда и защитата на потребителите по отношение на оценяване на допустимата дневна доза. При хранителни продукти от животински произход нивата на остатъците отразяват консумирането от животните на зърнени култури и продукти от растителен произход, обработвани с пестициди и, когато е подходящо, директните последици от използването на ветеринарни лекарства. Максимално допустимите граници на остатъчни вещества (МДГОВ) в Общността представляват горната граница на съдържанието на такива остатъци, които може да се очаква да бъдат открити в стоките, когато са спазвани добрите земеделски практики.(2) МГДОВ за пестициди се подлагат на преглед и се изменят, за да се вземе предвид нова информация и данни. МДГОВ се определят при долната граница на аналитичното определяне, където разрешените употреби на продукти за растителна защита не оказват влияние върху нивата на откриваемост на остатъците от пестициди в или върху хранителния продукт, или когато няма разрешени употреби, или когато употреби, които са разрешени от държавите-членки, не са подкрепени с необходимите данни, или когато употребите в трети страни, оказващи влияние върху остатъците в или върху хранителните продукти, които могат да влязат в обращение на пазара на Общността, не са подкрепени от съответни данни.(3) При фенамифос държавата-членка уведомява Комисията за своето желание да направи поправка на националните МДГОВ в съответствие с член 8 от Директива 90/642/ЕИО, като се имат предвид частите относно поглъщането от потребителя. Предложение за преглед на МДГОВ на Общността е било представено пред Комисията.(4) Експозицията на потребителите, през целия им живот или временно, на фенамифос, посочен в настоящата директива, чрез хранителни продукти е преразгледано и оценено в съответствие с процедурите и практиките на Общността като са взети под внимание указанията, публикувани от Световната здравна организация [7]. Изчислено е, че определените в настоящата директива МДГОВ няма да доведат до неприемлива експозиция на потребителя.(5) Където е подходящо, силната експозиция на потребителите на тези пестициди чрез всеки един от хранителните продукти, които могат да съдържат остатъци, е определена и оценена в съответствие с процедурите и практиките на Общността, като се вземат под внимание указанията, публикувани от Световната здравна организация. Направено е заключение, че наличието на пестицидни остатъци със съдържание, равно на или под предложените в настоящата директива МДГОВ, няма да причини остри токсични последици.(6) Чрез Световната здравна организация търговските партньори на Общността са консултирани относно предложените в настоящата директива МДГОВ и техните коментари относно тези нива са взети под внимание.(7) Становищата на Научния комитет по растенията са взети под внимание, по-специално неговият съвет и препоръки, отнасящи се до методологията, която трябва да се следва за защита на потребителите на селскостопански продукти, обработени с пестициди.(8) Приложенията към Директиви 86/362/ЕИО, 86/363/ЕИО и 90/642/ЕИО следва да бъдат съответно изменени.(9) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1В част А от приложение II към Директива 86/362/ЕИО се добавят следните редове:Пестициден остатък | Максимално ниво в mg/kg |"Фенамифос (сума от фенамифоса и неговия серен оксид и сулфон, изразени като фенамифос) | 0,02 за зърнени култури [8] |Член 2В част Б от приложение II към Директива 86/363/ЕИО се добавя следния ред:Пестициден остатък | Максимално ниво в mg/kg |За месо, включително мазнина, обработки на месо, карантия и животински мазнини, изброени в приложение I, с кодове по КН0201, 0202, 0203, 0204, 02050000, 0206, 0207, ex0208, 020900, 0210, 160100 и 1602 | За мляко и млечни продукти, изброени в приложение I, с кодове по КН 0401, 0402, 040500 и 0406 | За пресни яйца с черупка, за яйца от птици и яйчени жълтъци, изброени в приложение I, с кодове по КН 040700 и 0408 |"Фенамифос (сума от фенамифоса и неговия серен оксид и сулфон, изразени като фенамифос) | 0,01 [9] | 0,005 [9] | 0,01 [9] |Член 3Приложение II към Директива 90/642/ЕИО се изменя, както следва:"МДГОВ за фенамифос в приложението към настоящата директива се добавят към МДГОВ в приложение II към Директива 90/642/ЕИО."Член 4Държавите-членки приемат и публикуват разпоредбите, необходими за да се съобразят с настоящата директива, най-късно до 31 юли 2004 г. Те незабавно информират Комисията за това.Държавите-членки прилагат тези разпоредби от 1 август 2004 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 5Настоящата директива влиза в сила на седмия ден след публикуването ѝ в Официален вестник на Европейския съюз.Член 6Адресати на настоящата директива са държавите-членки.Съставено в Брюксел на 9 януари 2004 година.За КомисиятаDavid ByrneЧлен на Комисията[1] ОВ L 221, 7.8.1986 г., стр. 37.[2] ОВ L 154, 21.6.2003 г., стр. 70.[3] ОВ L 221, 7.8.1986 г., стр. 43.[4] ОВ L 155, 24.6.2003 г., стр. 15.[5] ОВ L 350, 14.12.1990 г., стр. 71.[6] ОВ L 175, 15.7.2003 г., стр. 37.[7] Указания за предвиждане на хранителното поглъщане на остатъци от пестициди (ревизирани), подготвени от GEMS/Хранителна програма в сътрудничество с Комитета по кодекса за пестицидни остатъци, публикувани от Световната здравна организация през 1997 г. (WHO/FSF/FOS/97.7)[] Показва долната граница на аналитичното определяне."[] Показва долната граница на аналитичното определяне."--------------------------------------------------20040109ПРИЛОЖЕНИЕ"Групи и примери за отделни продукти, за които се прилагат МДГОВ | Пестициден остатък и максимално ниво на остатъка (mg/кg) |Фенамифос (сума от фенамифоса и неговия серен оксид и сулфон, изразени като фенамифус) |1.Плодове, пресни, сушени или сурови, консервирани чрез замразяване, несъдържащи добавена захар; ядкиi)ЦИТРУСОВИ ПЛОДОВЕ | 0,02 [1] |Грейпфрути | |Лимони | |Limes — лимони от вида Citrus Medica | |Мандарини (включително клементини и други хибриди) | |Портокали | |Pomelos | |Други | |ii)ЯДКИ ОТ ДЪРВО (с черупки и без черупки) | 0,02 [1] |Бадеми | |Бразилски орехи | |Кашу | |Кестени | |Кокосови орехи | |Лешници | |Макадамия | |Вид северноамерикански орехи (Pecans) | |Kедрови ядки | |Шамфъстък | |Орехи | |Други | |iii)ПЛОДОВЕ ОТ ОВОЩНИ ДЪРВЕТА | 0,02 [1] |Ябълки | |Круши | |Дюли | |Други | |iv)ПЛОДОВЕ С КОСТИЛКИ | 0,02 [1] |Кайсии | |Череши | |Праскови (включително нектарини и подобни хибриди) | |Сливи | |Други | |v)МЕСЕСТИ ПЛОДОВЕ БЕЗ КОСТИЛКИ И ДРЕБНИ ПЛОДОВЕ | 0,02 [1] |а)Трапезно и винено гроздеТрапезно грозде | |Винено грозде | |б)Ягоди (различни от диви) | |в)Захарни плодове (различни от диви)Къпини | |Вид едра къпина (Dewberries) | |Кръстоска на малина и вид къпина | |Малини | |Други | |г)Други дребни плодове без костилки (различни от диви)Боровинки | |Червени боровинки | |Френско грозде (червено, черно и бяло) | |Цариградско грозде | |Други | |д)Диви плодове без костилки | |vi)РАЗНООБРАЗНИАвокадо | |Банани | 0,05 |Фурми | |Смокини | |Киви | |Kumquats — хибрид между вида Kumquats genus и вида Citrus genus | |Личи | |Манго | |Маслини | |Пасион фрут | |Ананас | |Пуника гранатум | |Други | 0,02 [1] |2.Зеленчуци, пресни или сурови, замразени или сухиi)КОРЕНОПЛОДНИ И ГРУДКОВИ ЗЕЛЕНЧУЦИЧервено цвекло за салата | |Моркови | 0,05 |Целина | |Хрян | |Йерусалимски артишок (Jerusalem artichokes) | |Пащърнак | |Корени от магданоз | |Репички | |Козя брада | |Сладки картофи | |Вид шведска ряпа (Swedes) | |Ряпа | |Ядивна гулия | |Други | 0,02 [1] |ii)ЛУКОВИЧНИ ЗЕЛЕНЧУЦИ | 0,02 [1] |Чесън | |Лук | |Вид дребен лук | |Зелен лук | |Други | |iii)ПЛОДОНОСНИ ЗЕЛЕНЧУЦИа)Семейство "Картофови"Домати | 0,05 |Пиперки | 0,1 |Патладжани | 0,05 |Други | 0,02 [1] |б)Семейство "Тиквови" с ядлива кораКраставици | 0,05 |Корнишони | |Тиквички | 0,05 |Други | 0,02 [1] |в)Семейство "Тиквови" с неядлива кораПъпеши | 0,05 |Тикви | |Дини | 0,05 |Други | 0,02 [1] |г)Сладка царевица | 0,02 [1] |iv)ЗЕЛЕНЧУЦИ ОТ ТИПА BRASSICAа)Цветно зеле | 0,02 [1] |Броколи (включително Калабрезе) | |Карфиол | |Други | |б)Главесто зелеБрюкселско зеле | 0,05 |Главесто зеле | 0,05 |Други | 0,02 [1] |в)Листно зеле | 0,02 [1] |Китайско зеле | |Къдраво зеле | |Други | |г)Алабаш | 0,02 [1] |v)ЛИСТНИ ЗЕЛЕНЧУЦИ И ПРЕСНИ ПОДПРАВКИ | 0,02 [1] |a)Маруля и подобниКресон | |Lamb's lettuce | |Маруля | |Салата Ескариол (Широколистна ендивия) | |Други | |б)Спанак и подобниСпанак | |Листа от цвекло (Chard) | |Други | |в)Воден кресон | |г)Witloof | |д)ПодправкиКервел | |Вид дребен лук (Chives) | |Магданоз | |Листа от целина | |Други | |vi)БОБОВИ ЗЕЛЕНЧУЦИ (пресни) | 0,02 [1] |Боб (с шушулки) | |Боб (без шушулки) | |Грах (с шушулки) | |Грах (без шушулки) | |Други | |vii)СТЕБЛЕНИ ЗЕЛЕНЧУЦИ (пресни) | 0,02 [1] |Аспержи | |Вид артишок | |Целина | |Копър | |Артишок | |Праз лук | |Ревен | |Други | |viii)ГЪБИ | 0,02 [1] |а)Култивирани гъби | |б)Диви гъби | |3.Бобови растения | 0,02 [1] |Боб | |Леща | |Грах | |Други | |4.Маслодайни семена | 0,05 [1] |Ленено семе | |Фъстъци | |Маково семе | |Сусамово семе | |Слънчогледово семе | |Рапично семе | |Соево зърно | |Синапено семе | |Памуково семе | |Други | |5.Картофи | 0,02 [1] |Ранни картофи | |Картофени изделия | |6.Чай(сушени листа и дръжки, за кипване или за приготвяне по друг начин, Camellia sinensis) | 0,05 [1] |7.Хмел(сушен), включително хмелови гранули и неконцентриран прах | 0,05 [1] |[*] Показва долната граница на аналитичното определяне."--------------------------------------------------


title: Директива на Съвета от 23 ноември 1976 година относно определянето на максимални количества на остатъци от пестициди във и върху плодове и зеленчуци

text:
Важна правна забележка

|

31976L0895

Официален вестник n° L 340 , 09/12/1976 стр. 0026 - 0031 специално финландско издание: глава 3 том 7 стр. 0206  специално гръцко издание: глава 03 том 16 стр. 0179  специално шведско издание: глава 3 том 7 стр. 0206  специално испанско издание: глава 03 том 11 стр. 0084  специално португалско издание глава 03 том 11 стр. 0084  специално чешко издание глава 3 том 03 стр. 61  - 66 специално испанско издание глава 3 том 03 стр. 61  - 66 специално унгарско издание глава 3 том 03 стр. 61  - 66 специално литвийско издание глава 3 том 03 стр. 61  - 66 LV.ES глава 3 том 03 стр. 61  - 66 MT.ES глава 3 том 03 стр. 61  - 66 PL.ES глава 3 том 03 стр. 61  - 66 SK.ES глава 3 том 03 стр. 61  - 66 специално словенско издание глава 3 том 03 стр. 61  - 66

		19761123Директива на Съветаот 23 ноември 1976 годинаотносно определянето на максимални количества на остатъци от пестициди във и върху плодове и зеленчуци(76/895/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 43 и 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че растителната продукция играе важна роля в Европейската икономическа общност;като има предвид, че добивът от това производство непрекъснато е засегнат от вредни организми от животински или растителен произход, а така също и от вируси;като има предвид, че е изключително важно да се защитят растенията срещу тези организми, не само за да се предотврати намаляването на добива, но и също така да се увеличи земеделската производителност;като има предвид, че един от най-важните методи на защита на растенията и растителните продукти от действието на тези вредни организми е чрез употребата на химически пестициди;като има предвид, въпреки това, че тези пестициди не оказват само благоприятен ефект върху растителната продукция, тъй като те са, по принцип, токсични вещества и препарати с вредни странични ефекти;като има предвид, че голям брой от тези пестициди и техните метаболизирани или разпадни продукти могат да имат вредно действие върху потребители на растителни продукти;като има предвид, че тези пестициди не би следвало да бъдат използувани при обстоятелства, които биха представлявали риск за живота на човек или на животно;като има предвид, че съществуват различни методи в определени държави-членки за избягване на този риск; като има предвид, че някои от тези държави са определили различни количества за максимално съдържание на остатъци от определени пестициди, които трябва да се съблюдават, когато тези продукти се пускат в обращение;като има предвид, че различията, които съществуват между държави-членки по отношение на максимално допустимите количества на остатъци от пестициди, могат да спомогнат за създаване на бариери в търговията и така да затруднят свободното движение на стоки в рамките на Общността; като има предвид, че поради тази причина би следвало да се определят определени максимални количества, които могат да се прилагат от държавите-членки;като има предвид, че при определянето на тези максимални количества изискванията за растителна продукция и необходимостта от опазване здравето на човека и на животните трябва да бъдат съгласувани;като има предвид, че първоначално би следвало да бъдат фиксирани максимални количества за остатъци от определени пестициди във и върху плодове и зеленчуци, като се отчита факта, че тези плодове и зеленчуци са по принцип предназначени за консумация от човека и, в определени случаи, за храна за животни; като има предвид, че тези максимални количества трябва да представляват възможно най-ниските нива;като има предвид, че би следвало да бъде осигурено свободното движение на продукти, които са с по-малко или равно на максимално определеното в приложение II количество на определени пестициди, на цялата територията на Общността; като има предвид, че в същото време на държавите-членки би следвало да бъде разрешено да позволяват без дискриминация движението на тяхна територия, и в случаите, когато те считат това за обосновано, на продукти, които имат по-високо съдържание от посочените максимални количества, като определят или като не определят максимални количества за тях;като има предвид, че не е необходимо да се прилагат разпоредбите на настоящата директива за плодове и зеленчуци, предназначени за износ в трети страни;като има предвид, че независимо от това максималните количества, определени в приложение II, биха могли да се окажат неочаквано опасни за здравето на човека или на животните; като има предвид, че поради това на държавите-членки би следвало в такъв случай да им бъде разрешено да намалят временно тези количества;като има предвид, че в такъв случай е целесъобразно да се установи тясно сътрудничество между държавите-членки и Комисията в рамките на Постоянния фитосанитарен комитет;като има предвид, че когато държави-членки определят максималното съдържание за продаваните на тяхна територия продукти, те трябва да проверяват спазването на тези количества чрез официални проверки, състоящи се най-малко във вземането на проби;като има предвид, че в този случай официалните проверки би следвало да се извършват чрез използуване на методи на Общността за вземане на проби и методи на Общността за анализ;като има предвид, че определянето на методи за вземане на проби и за анализ е техническа и научна мярка за изпълнение; като има предвид, че за да улесни тяхното приемане би следвало правилата, отнасящи до тези проби и анализи да бъдат определени чрез процедура, установяваща тясно сътрудничество между държавите-членки и Комисията в рамките на Постоянния фитосанитарен комитет;като има предвид, че всяко изменение на приложенията, с оглед на главно техническия им характер, би следвало да се извършва по-лесно чрез ускорена процедура,ПРИЕ НАСТОЯЩАТА ДИРЕКТИВА:Член 1Настоящата директива се отнася до продукти, предназначени за консумация от човека или, в изключителни случаи, от животни, изброени съгласно позиците на Общата митническа тарифа, посочени в приложение I, в които или върху които са намерени остатъците от пестициди, изброени в приложение II.Член 21. По смисъла на настоящата директива "остатъци от пестициди" означават остатъчни следи от пестициди, както и всеки продукт от токсичния разпад или метаболизиране, изброени в приложение II, които присъстват във или върху продуктите, посочени в член 1.2. По смисъла на настоящата директива "пускане в обращение" означава всяко предаване срещу заплащане или безплатно на продуктите, посочени в член 1, след като реколтата от тях е била прибрана.Член 31. Държавите-членки не могат да забранят или възпрепятствуват пускането на пазара в рамките на техните територии на продуктите, посочени в член 1, на основание, че те съдържат остатъци от пестициди, ако количеството на тези остатъци не надвишава максималните количества, определени в приложение II.2. Държави-членки могат в случаи, когато считат това за оправдано, да разрешат обращението на техните територии на продукти, посочени в член 1, които съдържат остатъци от пестициди по-високи от тези, определени в приложение II.3. Държави-членки информират другите държави-членки и Комисията за всяко прилагане на параграфи 1 и 2.Член 41. Когато държава-членка счита, че максимално количество, определено в приложение II, би могло да застраши здравето на хора или на животни, различни от вредни организми, тази държава-членка може временно да намали това количество за своята собствена територия. В този случай тя незабавно уведомява другите държави-членки и Комисията за взетите мерки, като посочва причинните за това.2. В съответствие с процедурата, предвидена в член 8, се решава дали максималните количества, определени в приложение II, следва да бъдат променени. До вземане на решение от Съвета или от Комисията, в съответствие с горепосочената процедура, държавата-членка може да запази мерките, които е приложила.Член 5Без да се засяга член 4, Съветът, по предложение на Комисията, приема измененията, които следва да се въведат в приложенията. При извършването на тези изменения се отчита техническият и научият прогрес, както и изискванията от здравно и селскостопанско естество.Член 61. Държавите-членки вземат всички необходими мерки за осигуряване съответствие с всички максимални количества, определени в съответствие с настоящата директива чрез извършване на случайни проверки.2. Държавите-членки вземат всички необходими мерки, за да гарантират, че когато продуктите, посочени в член 1, подлежат на контрола, предвиден в параграф 1, взимането на проби и количествените и качествени анализи, извършвани с цел идентифициране и оценяване на количествата остатъци от пестициди, се извършват съгласно процесите и методите, които се установяват в съответствие с процедурата, предвидена в член 7.Член 71. Когато трябва се следва процедурата, установена в настоящия член, въпросите се отнасят незабавно до Постоянния фитосанитарен комитет, създаден с Решение 76/894/ЕИО [3] (наричан по-долч "комитетът") от неговия председател или по негова собствена инициатива или по искане на държава-членка.2. В рамките на комитета, гласовете на държавите-членки се претеглят както е предвидено в член 148, параграф 2 на Договора. Председателят не гласува.3. Представителят на Комисията представя проект на мерките, които трябва да се вземат. Комитетът представя своето становище за тези мерки в срок, определен от председателя, като взема предвид спешността на въпросите, които трябва да бъдат разгледани. Становищата се приемат с мнозинство от 41 гласа.4. Когато мерките са в съответствие със становището на комитета, Комисията ги приема и прилага незабавно. Когато мерките не са в съответствие със становището на комитета или ако не е представено становище, Комисията предава незабавно на Съвета предложение за мерките, които да бъдат взети. Съветът приема тези мерки с квалифицирано мнозинство.Ако в срок от три месеца от датата, на която въпросът е бил отнесен до него, Съветът не е приел мерките, Комисията приема предложените мерки и ги изпълнява незабавно, освен когато Съветът е отхвърлил посочените мерки чрез обикновено мнозинство.Член 81. Когато трябва да се следва процедурата, установена в настоящия член, въпросът се отнася незабавно до комитета от неговия председател или по негова собствена инициатива или по молба на държава-членка.2. В рамките на комитета, гласовете на държавите-членки се претеглят както е предвидено в член 148, параграф 2 на Договора. Председателят не гласува.3. Представителят на Комисията представя проект на мерките, които трябва да се вземат. Комитетът представя своето становище за тези мерки в срок от два дни. Становищата се приемат с мнозинство от 41 гласа.4. Когато мерките са в съответствие със становището на комитета, Комисията ги приема и прилага незабавно. Когато мерките не са в съответствие със становището на комитета или ако не е представено становище, Комисията предава незабавно на Съвета предложение за мерките, които да бъдат взети. Съветът приема тези мерки с квалифицирано мнозинство.Ако в срок от 15 дни от датата, на която въпросът е бил отнесен до него, Съветът не е се е произнесъл, Комисията приема предложените мерки и ги прилага незабавно, освен когато Съветът е отхвърлил посочените мерки чрез обикновено мнозинство.Член 9Настоящата директива не се прилага за продуктите, посочени в член 1, когато най-малко едно подоходящо доказателство може да бъде представено, че те са предназначени за износ в трети страни.Член 10Настоящата директива се прилага без да се засягат разпоредбите на Общността, отнасящи се до общи стандарти за качество на плодове и зеленчуци.Член 11Държавите-членки приемат законовите, подзаконовите и административните разпоредби, необходими, за да се съобразят с настоящата директива в срок от две години от нотифицирането ѝ и незабавно информират Комисията за това.Член 12Адресати на настоящата директива са държавите-членки.Съставено в Брюксел на 23 ноември 1976 година.За СъветаПредседателA. P. L. M. M. van der Stee[1] ОВ С 97, 28.7.1969 г., стр. 35.[2] ОВ С 40, 25.3.1969 г., стр. 4.[3] ОВ L 340, 9.12.1976 г., стр. 25.--------------------------------------------------19761123ПРИЛОЖЕНИЕ IСписък на продуктите, посочени в член 1ОМТ позиция № | Описание |07.01 B | Зеле, карфиол и брюкселско зеле, пресни или охладени |07.01 C | Спанак, пресен или охладен |07.01 D | Салатени зеленчуци, включително андивия и цикория, пресни или охладени |07.01 E | Манголд (или листно салатно цвекло) и кардони, пресни или охладени |07.01 F | Бобови зеленчуци, със или без шушулките, пресни или охладени |07.01 G | Моркови, репи, салатно цвекло, козя брада, целина с едри глави, репички и подобни кореноплодни, годни за консумация, пресни или охладени |07.01 H | Лук, шалот и чесън, пресни или охладени |07.01 IJ | Праз и други лукови зеленчуци, пресни или охладени |07.01 K | Аспержи, пресни или охладени |07.01 L | Артишок, пресни или охладени |07.01 M | Домати, пресни или охладени |07.01 N | Маслини, пресни или охладени |07.01 O | Каперси, пресни или охладени |07.01 P | Краставици и корнишони, пресни или охладени |07.01 Q | Гъби и трюфели, пресни или охладени |07.01 R | Копър, пресен или охладен |07.01 S | Сладки пиперки, пресни или охладени |07.01 T | Други, пресни или охладени |ex 07.02 | Зеленчуци, не приготвени, замразени |ex 08.01 | Фурми, банани, кокосови орехи, Бразилски орехи, ядки кашу [1], авокадо, манго, гуайави и мангустани, пресни, с обвивки или белени |ex 08.02 | Цитрусови плодове, пресни [1] |ex 08.03 | Смокини, пресни [1] |ex 08.04 | Грозде, прясно [1] |ex 08.05 | Орехи, други от онези, попадащи в на позиция № 08.01, пресни [1], с черупки или белени |08.06 | Ябълки, круши и дюли, пресни [1] |08.07 | Костилкови плодове, пресни [1] |08.08 | Ягоди, малини,боровинки, пресни [1] |08.09 | Други плодове, пресни [1] |ex. 08.10 | Плодове, неприготвени, консервирани чрез замразяване, несъдържащи добавена захар [1] |[1] Охладените плодове са приравнени на пресни плодове.--------------------------------------------------19761123ПРИЛОЖЕНИЕ IIСписък на остатъци от пестициди и максимални количества на остатъциЕИО № [1] | Пестициди | Максимални количества (в мг/кг (ppm)) |Общо название | Химична формула |— | амитрол | 3-амино-1 H-1,2,4-триазол | нула [2] |— | арамит | 0-[2-(4-терт-бетилфенокси)-1-метилетил]-0-(2-хлоретил)сулфит | нула [2] |— | атразин | 2-етиламино-3-хлор-o-изопропиламино-1,3,5-триазин | 1,0 |15/60 | азинофос-eтил | 0,0-диетил-S-[(4-оксо-3H-1,2,3-бензо-триазин-3-ил)-метил]-дитиофосфат | единично или в комбинация: нула [2]:кореноплодни зеленчуци, с изключение на керевиз0,4:други продукти |15/42 | азинофос -метил | 0,0-диметил-S-[(4-оксо-3H-1,2,3-бензо-триазин-3-ил)-метил]-дитиофосфат |6/20 | барбан | (4-хлоро-бут-2-ин-ил)-N-(3-хлорфенил)-карбамат | 0,1 |609/21 | бинапакрил | [6-(1-метил-пропил)-2,4-динитрофенил]-3,3-диметилакрилат | нула [2]:моркови0,3други продукти |— | каптан | N-(трихлор-метилтио)-циклохекс-4-ен-1,2-дикарбоксимид | 15,0 |6/11 | карбарил | N-метил-1-нафтил-карбамат | 2,5:кайсии, ябълки круши, праскови, грозде, сливи, салати, зеле, карфиол и брюкселско зеле1,2други продукти |620/6 | хлорбензид | (4-хлорбензил)-(4-хлорфенил)-сулфид | 1,5 |620/4 | хлорфенсон | (4-хлорфенил)-(4-хлоро-бензен)-сулфонат | 1,5 |— | хлорбензилат | етил-2-хидрокси-2,2-бис(4-хлорофенил)ацетат | 1,5 |6/22 | хлороксурон | 1-[4-хлорофеноксил-фенил)]-3,3-диметилуреа | 0,2 |15/33 | деметон-S-метил | 0,0-диметил-S-(2-етилтиоетил)монотиофосфат | единично или в комбинация: нула: [2]моркови 0,4:други продукти (изчислено като деметон-S- метил сулфон |15/49 | оксидеметон-метил | 0,0-диметил-S-(2-етиосулфинил-етил)монотиофосфат |— | деметон-S-метилсулфон | 0,0,O-диметил –и S-етил-сулфонил тиофосфат |6/19 | диалат | S-(2,3-дихлоро-алил)-N,N-диизопропил-монотио-карбамат | 0,05 |607/24 | дихлорпроп | 2-(2,4-дихлорофенокси) пропионова киселина | 0,05 |15/55 | диметоат | 0,0-диметил-S-(N-метил-карбамоил)-метил-дитиофосфат | 1,5 [3] |— | ометоат | диметил-S-(N-метил-карбамоил метил) фосфоротиолат | 0,4 |609/23 | диносе | б2,4-динитро-6-(1-метилпропил)фенол | 0,05 |— | додин | N-додецилгванидин-ацетат | 1,0:плодовенула [2]:други продукти |602/33 | ендосулфан | 6,7,8,9,10,10-хексахлоро-1,5,5a,6,9,9a-хексахидро-6,9-метанo-2,3,4-бензо(и)-диоксатиепин-3-оксид | 0,2:моркови0,5:други продукти |602/32 | ендин | 1,2,3,4,10,10-хексахлоро-6,7-епокси-1,4,4a,5,6,7,8,8a-октахидро-1,4-ендо-5,8-ендо-димеетанo-нафталин | нула [2] |15/56 | фенхлорфос | диметил-2,4,5-трихлорфенил- фосфоротионат | 0,5 |15/58 | фетитрнотион | диметил-3-метил-4-нитрофенил-фосфоротионат | 0,5 |15/61 | формотион | S-(N-формил-N-метилкарбоноилметил)диметил-фосфоротиолотинат | 0,1 |— | — | 1,1-дихлор-2,2-бис(4-етил-фенил)етан | 10,0 |602/23 | линдан | гама-1,2,3,4,5,6-хексахлорциклохексан | 2,0:листни зеленчуци0,1:моркови1,5:други продукти |15/44 | малатион | S-[1,2-бис(етокси-карбонил)-етил]-0,0-диметил-дитиофосфат | 3,0:зеленчуци, с изключение на кореноплодни зеленчуци0,5:други продукти |включително | |малаоксон | S-[1,2-бис(етокси-карбонил)етил]-0,0-диметил-дитиофосфат |— | метоксихлор | 1,1,1-трихлоро-2,2-бис(4-метокси-фенил)етан | 10,0 |15/37 | паратион | 0,0-диетил-0-(4-нитро-фенил)monothioфосфат | 0,5 |включително | |параоксон | 0,0-диетил-0-(4-нитро-фенил)фосфат |15/36 | метил паратион | 0,0-диметил-0-(4-нитро-фенил)monothioфосфат | 0,15 |включително | |метил-параоксон | 0,0-диметил-0-(4-нитро-фенил)фосфат |15/22 | фосфамидон | 2-хлоро-2-диетилкарбаоил-1-метилвинилдиметил фосфат | 0,15 |607/21 | фолпет | N-(trichorметилthio)ftalimid | 15,0 |— | пропоксур | 2-изо пропокси-фенил-метилкарбамат | 3,0 |15/27 | tEPP | 0,0,0,0тетраетил-пирофосфат | нула [2] |6/5 | тирам | бис(диметил-трио-карбамоил)дисулфид | 3,8:ягоди, грозде3,0:други продукти |602/24 | токсафен | хлорирани камфени (67 до 69 % хлор) | 0,4 |15/21 | трихлорфон | 0,0-диметил-(2,2,2-трихлоро-1-хидрокси-етил)фосфонат | 0,5 |[1] Номериране на приложение I към Директива 67/548/ЕИО на Съвета от 27 юни 1967 г. относно сближаване на законовите, подзаконовите и административните разпоредби, отнасящи се до класификацията, опаковането и етикетирането на опасни вещества (ОВ 196, 16.8.1967 г., стр. 5), последно изменена с Директива 75/409/ЕИО (ОВ L 183, 14.7.1975 г., стр. 22).[2] Допустими са незначителни остатъци под по-ниската граница на чувствителност по метода на определяне.[3] Възможно включване на максимално количество от 0,4 ppm, определено за ометоат.--------------------------------------------------


title: Директива 2002/23/ЕО на Комисията от 26 февруари 2002 година за изменение на приложенията към Директиви 86/362/ЕИО, 86/363/ЕИО и 90/642/ЕИО на Съвета относно определяне на максимални количества на остатъци от пестициди във и върху зърнени култури, храни от животински произход и някои продукти от растителен произход, включително плодове и зеленчуци

text:
Важна правна забележка

|

32002L0023

Официален вестник n° L 064 , 07/03/2002 стр. 0013 - 0019 специално чешко издание глава 3 том 35 стр. 250  - 256 специално испанско издание глава 3 том 35 стр. 250  - 256 специално унгарско издание глава 3 том 35 стр. 250  - 256 специално литвийско издание глава 3 том 35 стр. 250  - 256 LV.ES глава 3 том 35 стр. 250  - 256 MT.ES глава 3 том 35 стр. 250  - 256 PL.ES глава 3 том 35 стр. 250  - 256 SK.ES глава 3 том 35 стр. 250  - 256 специално словенско издание глава 3 том 35 стр. 250  - 256

		20020226Директива 2002/23/ЕО на Комисиятаот 26 февруари 2002 годиназа изменение на приложенията към Директиви 86/362/ЕИО, 86/363/ЕИО и 90/642/ЕИО на Съвета относно определяне на максимални количества на остатъци от пестициди във и върху зърнени култури, храни от животински произход и някои продукти от растителен произход, включително плодове и зеленчуциКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Директива 86/362/ЕИО на Съвета от 24 юли 1986 г. относно определянето на максимални количества на остатъци от пестициди във и върху зърнени култури [1], последно изменена с Директива 2001/57/ЕО [2], и по-специално член 10 от нея,като взе предвид Директива 86/363/ЕИО на Съвета от 24 юли 1986 г. относно определянето на максимални количества на остатъци от пестициди във и върху храни от животински произход [3], последно изменена с Директива 2001/57/ЕО, и по-специално член 10 от нея,като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци [4], последно изменена с Директива 2002/5/ЕО [5], и по-специално член 7 от нея,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [6], последно изменена с Директива 2001/103/ЕО [7] на Комисията, и по-специално член 4, параграф 1, буква е) от нея,като има предвид, че:(1) Новите активни вещества флупирсулфурон-метил, пиметроцин, азоксистробин и крезоксим-метил (наричани по-нататък "съответните активни вещества"), са включени в приложение I към Директива 91/414/ЕИО, съответно към Директиви 2001/49/ЕО [8], 2001/87/ЕО [9], 98/47/ЕО [10], и 1999/1/ЕО [11] на Комисията относно използване съответно като хербициди върху зърнени култури, като инсектициди върху зърнени култури, плодове, зеленчуци, бобови, маслодайни семена и макови, като фунгициди, без да се специфицират конкретните приложения и като фунгициди върху зърнени култури, ябълкови и лозя.(2) Включването в приложение I на тези активни вещества се базира на оценката на представената информация за предложената употреба. Информация, отнасяща се до тази употреба, е била представена от някои държави-членки в съответствие с член 4, параграф 1, буква е) от Директива 91/414/ЕИО. Наличната информация е била прегледана и е достатъчна, за да позволи да бъдат фиксирани определени максимални нива на остатъци (МНО).(3) Когато не съществуват МНО на Общността или временни МНО, държавите-членки следва да изготвят временни национални МНО в съответствие с член 4, параграф 1, буква е) от Директива 91/414/ЕИО, преди продукти за растителна защита, съдържащи това активно вещество, да бъдат разрешени.(4) По отношение на включването съответните активни вещества в приложение I към Директива 91/414/ЕИО, съответните технически и научни оценки са изготвени и обобщени в доклад-преглед на Комисията. Докладите са изготвени на 16 октомври 1998 г., на 27 април 2001 г., на 22 април 1998 г. и на 27 юли 2001 г., съответно за крезоксим-метил, флупирсулфурон-метил, азоксистробин и пиметроцин В докладите се определя допустима дневна доза (ДДД) за крезоксим-метил е 0,4 mg/kg,телесно-тегло(тт)/ден, за флупирсулфурон-метил - 0,035 mg/kg тт/ден, за азоксистробин- 0,1 mg/kg тт/ден и за пиметроцин - 0,03 mg/kg,тт/ден. Използването от потребителите през целия живот на продукти, третирани с разглежданите активни вещества, е проучено и оценено в съответствие с процедурната практика на Общността. Взети са под внимание насоките, публикувани от Световната здравна организация [12] и мнението на Научния комитет по растенията [13] за прилаганата методология. Заключението е, че предложените МНО няма да доведат до надвишаване на допустимите стойности за ДДД.(5) По време на оценките и дебатите, предхождали включването на флупирсулфурон-метил, азоксистробин и крезоксим-метил в приложение I към Директива 91/414/ЕИО, не са отбелязани никакви остри токсични ефекти, налагащи въвеждането на критична референтнна доза. Зададена е критична референтна доза за пиметроцин 0,1 mg/kg,тт/ден. Съгласно извършените анализи, предложените стойности за МНО няма да доведат до недопустимо остро въздействие върху потребителите.(6) За да се осигури адекватна защита на потребителите от приемане на остатъчни количества от пестициди във и върху продуктите, третирани с вещества, които не са получили разрешение за употреба, е благоразумно да се въведат временни нива за максималните остатъчни количества на по-ниски стойности от тези, аналитично определени за всички продукти, предмет на Директиви 86/362/ЕИО, 86/363/ЕИО и 90/642/ЕИО. Задаването на такива временни стойности на МНО на равнище Общност не пречи на държавите-членки да установят максимални нива на остатъчните количества за флупирсулфурон-метил, пиметроцин, азоксистробин и крезоксим-метил в съответствие с член 4, параграф 1, буква е) от Директива 91/414/ЕИО и приложение VI към нея. Приема се, че един период от четири години е достатъчен да позволи усъвършенстването на по-нататъшната употреба на въпросните активни вещества. Тогава временните МНО ще станат окончателни.(7) Комисията изпрати проекта на тази директива на Комисията на Световната търговска организация (СТО) и получените бележки бяха отразени в окончателния вариант на директивата. МНО при използването в трети страни на специфични комбинации от пестициди/зърнени култури ще бъде проучена от Комисията, въз основа на предоставянето на приемливи данни.(8) Взето е под внимание мнението на Научния комитет по растенията и по-специално съветите и препоръките, отнасящи се до защитата на потребителите на хранителни продукти, третирани с пестициди.(9) Настоящата директива е в съответствие със становището на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 1Следните максимални количества на остатъци от пестициди се прибавят към част А на приложение II към Директива 86/362/ЕИО:Остатъци от пестициди | Максимално количество в mg/kg |Флупирсулфурон-метил | 0,02 [14] [15] | за зърнени култури |Пиметроцин | 0,02 [14] [15] | за зърнени култури |Към 1 декември 2005 г. временните стойности на максималните количества на остатъци за флупирсулфурон-метил и пиметроцин престават да бъдат временни и стават окончателни, по смисъла на член 4, параграф 1 от Директива 86/362/ЕИО.Член 2Следните максимални количества на остатъци от пестициди се прибавят към част Б на приложение II към Директива 86/363/ЕИО:Остатъци от пестициди | Максимално количество (mg/kg) |За месо, включително мазнини, обработени месни продукти, субпродукти и животински мазнини, изброени в приложение I кодове по КН 0201, 0202, 0203, 0204, 02050000, 0206, 0207 изкл. 0208, 020900, 0210, 160100 и 1602 | За мляко и млечни продукти, изброени в приложение Iкодове по КН: 0401, 0402, 040500 и 0406 | За черупкови пресни яйца, за птичи яйца и яйчен жълтък, изброени в приложение Iкодове по КН: 040700 и 0408 |Пиметроцин | 0,01 [16] [17] | 0,01 [16] [17] | 0,01 [16] [17] |Към 1 декември 2005 г. временните стойности на максималните остатъчни количества за пиметроцин престават да бъдат временни и стават окончателни, по смисъла на член 4, параграф 1 от Директива 86/363/ЕИО.Член 3Максималните количества на остатъци за флупирсулфурон-метил и пиметроцин, както са показани в приложението към настоящата директива, се добавят в приложение II към Директива 90/642/ЕИО. Максималните количества на остатъци за азоксистробин, както са показани в приложението към настоящата директива, се добавят в приложение II на Директива 90/642/ЕИО.Член 4Временните стойности на максималните количества на остатъци за крезоксим-метил в приложение II към Директива 90/642/ЕИО следва да се изменят на 0,2 mg/kg (p) за раздел ягодови. (p) означава временни стойности на максималните остатъчни количества за крезоксим-метил.Тези временни стойности на МНО стават окончателни от 19 октомври 2004 година.Член 51. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива най-късно до 31 август 2002 г. Те незабавно информират Комисията за това.2. Държавите-членки прилагат тези разпоредби от 1 септември 2002 г.3. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 6Настоящата директива влиза в сила на двадесетия ден след публикуването ѝ в Официален вестник на Европейските общности.Адресати на настоящата директива са държавите-членки.Съставено в Брюксел на 26 февруари 2002 година.За КомисиятаDavid ByrneЧлен на Комисията[1] ОВ L 221, 7.8.1986 г., стр. 37.[2] ОВ L 208, 1.8.2001 г., стр. 36.[3] ОВ L 221, 7.8.1986 г., стр. 43.[4] ОВ L 350, 14.12.1990 г., стр. 71.[5] ОВ L 34, 5.2.2002 г., стр. 7.[6] ОВ L 230, 19.8.1991 г., стр. 1.[7] ОВ L 304, 21.11.2001 г., стр. 14.[8] ОВ L 176, 29.6.2001 г., стр. 61.[9] ОВ L 276, 19.10.2001 г., стр. 17.[10] ОВ L 191, 7.7.1998 г., стр. 50.[11] ОВ L 21, 28.1.1999 г., стр. 21.[12] Насоки за определяне на нормите за приемане с храните на остатъчни количества от пестициди (ревизирани), изготвени от GEMS/Програма по прехраната в сътрудничество с Комитета за кодифициране на остатъчните количества от пестициди, публикувани от Световната здравна организация 1997 (WHO/FSF/FOS/97.7).[13] Мнението на Научния комитет по растенията по въпросите, отнасящи се до измененията на приложенията към Директиви 86/362/ЕИО, 86/363/ЕИО и 90/642/ЕИО на Съвета (Мнението е изразено от Научния комитет по растенията на 14 юли 1998 г.) (http:)/europa.eu.int/comm/dg24/health/sc) scp/out21_en.html).[] означава по-ниски граници от аналитично определените[] означава по-ниски граници от аналитично определените.--------------------------------------------------20020226ПРИЛОЖЕНИЕГрупи и примери за отделни продукти, за които се прилагат максимални количества на остатъци | Остатъци от пестициди и максимални количества на остатъци (mg/kg) |Флупирсулфурон метил | Азоксистробин | Пиметроцин |1. Плодове, пресни, сушени, сурови, съхранени чрез замразяване, несъдържащи добавена захар, орехови | 0,02 [1] [2] | | |i) ЦИТРУСОВИ ПЛОДОВЕ | | 1 [1] | 0,3 [1] |Грейпфрути | | | |Лимони | | | |Обли лимони | | | |Мандарини (включително клементини и др. хибриди) | | | |Портокали | | | |Тропически грейпфрут | | | |Други | | | |ii) ДЪРВЕСНИ ЯДКИ (С ИЛИ БЕЗ ЧЕРУПКИ) | | 0,1 [1] [2] | 0,02 [1] [2] |Бадеми | | | |Бразилски орех | | | |Кашу | | | |Кестени | | | |Кокосови орехи | | | |Лешници | | | |Македамия (австралийски лешник) | | | |Американски орех | | | |Ядки от пинии (шишарки) | | | |Шам фъстък | | | |Орехи | | | |Други | | | |iii) ЯБЪЛКОВИ (СЕМКОВИ) | | 0,05 [1] [2] | 0,02 [1] [2] |Ябълки | | | |Круши | | | |Дюли | | | |Други | | | |iv) КОСТИЛКОВИ ПЛОДОВЕ | | 0,05 [1] [2] | |Кайсии | | | 0,05 [1] |Череши | | | |Праскови (включително нектарини и подобни хибриди) | | | 0,05 [1] |Сливи | | | |Други | | | 0,02 [1] [2] |v) ЯГОДОВИ И ДРУГИ МАЛКИ ПЛОДОВЕ | | | 0,02 [1] [2] |a) Десертно и винено грозде | | 2 | |Десертно грозде | | | |Винено грозде | | | |б) Ягоди (без диви ягоди) | | 2 [1] | |в) Храстови (без диви) | | 0,05 [1] [2] | |Къпини | | | |Едри къпини | | | |Кръстоска — малина-къпина | | | |Малина | | | |Други | | | |г) Други малки ягодови плодове (без диви) | | 0,05 [1] [2] | |Боровинки | | | |Червени боровинки | | | |Стафиди (червени, черни и бели) | | | |Цариградско грозде | | | |Други | | | |д) Диви ягодови и други | | 0,05 [1] [2] | |vi) СМЕСЕНИ, РАЗНООБРАЗНИ | | | 0,02 [1] [2] |Авокадо | | | |Банани | | 2 | |Фурми | | | |Смокини | | | |Киви | | | |Златен китайски портокал | | | |Китайско личи | | | |Манго | | | |Маслини | | | |Пасифлора | | | |Ананас | | | |Нар | | | |Други | | 0,05 [1] [2] | |2. Зеленчуци, пресни или необработени, замразени или сушени | 0,02 [1] [2] | | |i) ГРУДКОВИ И КОРЕНО ПЛОДНИ | | | 0,02 [1] [2] |Цвекло | | | |Моркови | | 0,2 [1] | |Кервиз | | | |Хрян | | 0,2 [1] | |Земна ябълка (гулия) | | | |Пащърнак | | 0,2 [1] | |Корен на магданоз | | 0,2 [1] | |Репички | | | |Европейски ядлив корен (кокеш) | | 0,2 [1] | |Сладък картоф (батат) | | | |Ряпа | | | |Шведско цвекло | | | |Сладък тропичен картоф | | | |Други | | 0,05 [1] [2] | |ii) ЛУКОВИЧНИ | | 0,05 [1] [2] | 0,02 [1] [2] |Чесън | | | |Лук | | | |Дребен лук (арпаджик) | | | |Пролетен (пресен) лук | | | |Други | | | |iii)ПЛОДНИ ЗЕЛЕНЧУЦИa)Соланацея (картофови)Домати | | 2 [1] | 0,5 [1] |Чушки | | 2 [1] | 1 [1] |Патладжан | | 2 [1] | 0,5 [1] |Други | | 0,05 [1] [2] | 0,02 [1] [2] |б) Кратункови (с ядлива кора) | | 1 [1] | 0,5 [1] |Краставици | | | |Малка краставичка | | | |Корнишон | | | |Други | | | |в) Кратункови (с неядлива кора) | | 0,5 [1] | 0,2 [1] |Пъпеш | | | |Тиква | | | |Диня | | | |Други | | | |г) Захарни без сърцевина | | 0,05 [1] [2] | 0,02 [1] [2] |iv) ЗЕЛЕВИ (КРЕСОНОВИ) | | 0,05 [1] [2] | |а) Цветно зеле | | | 0,02 [1] [2] |Броколи | | | |Карфиол | | | |Други | | | |б)Зелеви, на главиБрюкселско зеле | | | |Зеле | | | 0,05 [1] |Други | | | 0,02 [1] [2] |в) Листни зелеви | | | 0,02 [1] [2] |Китайско зеле | | | |Къдраво зеле | | | |Други | | | |г) Алабаш | | | 0,02 [1] [2] |v)ЛИСТНИ ЗЕЛЕНЧУКОВИ И ПРЕСНИ ТРЕВИСТИa) Марули и подобни | | 3 [1] | 1 [1] |Кресон | | | |Люцерна | | | |Маруля | | | |Цикория | | | |Други | | | |б) Спанак и подобни | | 0,05 [1] [2] | 0,02 [1] [2] |Спанак | | | |Цвекло | | | |Други | | | |в) Воден кресон | | 0,05 [1] [2] | 0,02 [1] [2] |г) Уитлуф | | 0,2 [1] | 0,02 [1] [2] |д) Тревисти | | 0,05 [1] [2] | 1 [1] |Шушан (кервел) | | | |Тревист лук | | | |Магданоз | | | |Кервиз | | | |Други | | | |vi) БОБОВИ/ГРАХОВИ (пресни) | | | 0,02 [1] [2] |Зелен боб | | 1 [1] | |Зрял боб | | | |Грах (в шушулки) | | 0,5 [1] | |Грах | | 0,2 [1] | |Други | | 0,05 [1] [2] | |vii) СТЕБЛЕНИ (пресни) | | | 0,02 [1] [2] |Аспержи | | | |Вид артишок | | | |Кервиз, целина | | 5 [1] | |Копър, морач | | | |Артишок — овален | | 1 [1] | |Праз | | 0,1 [1] | |Ревен | | | |Други | | 0,05 [1] [2] | |viii) ГЪБИ | | 0,05 [1] [2] | 0,02 [1] [2] |a) Култивирани гъби | | | |б) Диворастящи гъби | | | |3. Варива | 0,02 [1] [2] | 0.1 [1] | 0,02 [1] [2] |Боб | | | |Леща | | | |Грах | | | |Други | | | |4. Маслодайни семена | 0,05 [1] [2] | 0,05 [1] [2] | |Ленено семе | | | |Фъстъци | | | |Маково семе | | | |Сусамово семе | | | |Слънчогледово семе | | | |Рапично семе | | | |Соеви зърна | | | |Горчично семе | | | |Памуково семе | | | 0,05 [1] |Други | | | 0,02 [1] [2] |5. Картофи | 0,02 [1] [2] | 0,05 [1] [2] | 0,02 [1] [2] |Ранни картофи | | | |Картофи | | | |6. Чай (листа и стъбла, сушени, ферментирали или не, от листата на Camellia sinensis) | 0,05 [1] [2] | 0,1 [1] [2] | 0,1 [1] [2] |7. Хмел (сушен), включително хмелни зърна и неконцентриран прах | 0,05 [1] [2] | 20 [1] | 5 [1] |[**] Означава по-ниски стойности от аналитично определените.--------------------------------------------------